[{"text_idx": "#000000", "text": "Tegevused ja u\u0308mbruskondmida vaba ajaga peale hakata"}, {"text_idx": "#000001", "text": "La\u0308a\u0308ne-Saaremaal on traditsiooniliselt laupa\u0308eva o\u0303htul peale mo\u0303nusat sauna kombeks su\u0308u\u0308a pannileiba ning ko\u0303rvale juua teed (piparmu\u0308ndi, ko\u0308o\u0308mne vo\u0303i muu meelepa\u0308rane taimetee). Nii kaua kui meie ma\u0308letame, on seda tehtud siin kandis alati. See on midagi loomulikku meie rannarahvale."}, {"text_idx": "#000002", "text": "Pannileib on toekas toit, meelepa\u0308rane eriti meesterahvastele. See on arvestatav toidukorra eest. Peamised komponendid sibul, kartul, odrajahu, liha. See sobib so\u0308o\u0308miseks nii soojalt kui ka ku\u0308lmalt."}, {"text_idx": "#000003", "text": "Pannileiva osas on igal perenaisel ja perel oma retsept ning selle valmistamisel ollakse mo\u0303nevo\u0303rra loomingulised."}, {"text_idx": "#000004", "text": "Pakume ka oma puhkajatele vo\u0303imalust saada osa kohalikust maitsest ja traditsioonidest. Soovi korral ja vo\u0303imalusel on Sinu saabudes tervitamas Sind mo\u0303nusad lo\u0303hnad ning ahjusoe pannileib."}, {"text_idx": "#000005", "text": "Saaremaal puhates saa vo\u0303imalusel osa ka kohalikust toidust. Pannileiba saab ainult meite kandist!"}, {"text_idx": "#000006", "text": "Saun, pannileib ja taimetee \u2013 see on mo\u0303nus traditsioon, mida on lihtne nautida."}, {"text_idx": "#000007", "text": "Vo\u0303ta meiega u\u0308hendust ja uuri la\u0308hemalt."}, {"text_idx": "#000009", "text": "Keskkond, kus me viibime vo\u0303ib suurenda vo\u0303i va\u0308hendada stressi, mis omakorda avaldab mo\u0303ju meie kehale. See, mida sa na\u0308ed, kuuled ja koged igal ajahetkel, ei mo\u0303juta mitte ainult sinu tuju, vaid ka sinu na\u0308rvi-, hormonaal- ja immuunsu\u0308steemi to\u0308o\u0308d."}, {"text_idx": "#000011", "text": "Looduskeskkonna viibimine vo\u0303i isegi loodus-stseenide vaatamine, va\u0308hendab viha, hirmu ja stressi ning suurendab meeldivaid tundeid. Looduse kogemine ei mo\u0303ju ha\u0308sti mitte ainult emotsionaalselt, vaid ka fu\u0308u\u0308siliselt, va\u0308hendades verero\u0303hku, su\u0308damelo\u0308o\u0308gisagedust, lihaste pinget ja va\u0308hendades stressihormoonide tootmist."}, {"text_idx": "#000012", "text": "Loodus aitab meil paremini toime tulla valuga. Kuna me oleme geneetiliselt programmeeritud leidmaks puid, taimi, vett ja teisi looduse elemente, lummume looduse vaatepildist ning ta\u0308helepanu valult ja ebamugavuselt kaob."}, {"text_idx": "#000013", "text": "Seda to\u0303estavad mitmed klassikalised katsed, kus pooltel patsientidest on palatid vaatega puudele ning pooltel seinale. Patsiendid, kelle vaade on puudele, taluvad paremini valu, omavad va\u0308hem negatiivseid ko\u0303rval mo\u0303jusid ja veedavad va\u0308hem aega haiglas."}, {"text_idx": "#000014", "text": "Loodus tasakaalustab ja suurendab ta\u0308helepanuvo\u0303imet"}, {"text_idx": "#000015", "text": "Huvitav on ka looduse mo\u0303ju inimese u\u0308ldisele heaolule. U\u0308hes la\u0308biviidud uuringus u\u0308tlesid 95 % intervjueeritavatest, et nende tuju paranes pa\u0308rast o\u0303ues olekut \u2013 nad muutusid rahulikumaks ja tasakaalukamaks. Looduses viibimine vo\u0303i loodusstseenide vaatamine on seotud positiivse tujuga ja fu\u0308u\u0308silise heaoluga, ta\u0308henduslikkuse ja vitaalsusega. Lisaks suurendab looduses viibimine meie ta\u0308helepanuvo\u0303imet, kuna loodus on inimesele loomupa\u0308raselt huvitav ning meie ta\u0308helepanu keskendub loomulikult sellele, mida me kogeme looduses. See pakub omakorda puhkust meie u\u0308li-aktiivsele vaimule (meelele), va\u0308rskendades meid uute u\u0308lesannete jaoks. Uuringud on na\u0308idanud, et aktiivsus- ja ta\u0308helepanu ha\u0308ire (ADHD) all kannatavate laste ta\u0308helepanuvo\u0303ime suureneb pa\u0308rast looduses viibimist."}, {"text_idx": "#000017", "text": "Looduses viibimine u\u0308hendab inimesi. Uuringud on viidanud, et inimesed, kelle elamute u\u0308mbruses on puid ja rohelisi vo\u0303rreldes hoonetega, mille u\u0308mbruses pole puid, tunnevad rohkem inimesi, omavad tugevamaid u\u0308htekuuluvustundeid naabritega, on abivalmivamad ning toetavamad. Lisaks sellele on uuring na\u0308idanud, et neil on ka va\u0308iksem ta\u0308nava kuritegevuse risk ja madalam va\u0308givalla tase."}, {"text_idx": "#000018", "text": "Uuringud, mis on mo\u0303o\u0303tnud aju aktiivsust, on na\u0308idanud, et kui inimene vaatab loodusstseene, siis need osad ajust, mis on seotud empaatia ja armastusega, aktiviseeruvad. Samal ajal kui linna stseene vaadates need aju osad, mis on seotud hirmu ja a\u0308revusega, aktiviseeruvad."}, {"text_idx": "#000019", "text": "\u201eLoodusest eemaldumist\u201c, va\u0308hest looduslikus keskkonnas viibimise aeg (suuresti tundide arvelt, mille veedame TV ja arvutite taga) on seostatud depressiooniga. Ootamatud on aga uuringud, mis seostavad ekraani taga veedetud aega empaatia va\u0308henemisega ning isekuse kasvuga."}, {"text_idx": "#000020", "text": "Loodus suurendab heaolu ja va\u0308hendab stressi."}, {"text_idx": "#000022", "text": "Majas ainult tu\u0308drukud \u2013 meigita ja kleidita!"}, {"text_idx": "#000023", "text": "*Neli pealinna tu\u0308drukut ja\u0308tavad traditsiooniliselt korra aastas na\u0308dalavahetuseks oma mehed, lapsed, linnamelu ning po\u0303rutavad Saaremaale \u2013 selle la\u0308a\u0308nepoolseimasse ossa. Ja mitte keset suveka\u0308ra, vaid saare ko\u0303ige \u201emadalamal\u201c perioodil, mis suveturisti seisukohast vaadates on tundmatuseni teine koht. Ja\u0308rgnev jutt po\u0303hineb nende tagasisidel."}, {"text_idx": "#000024", "text": "Iga tu\u0308druk va\u0308a\u0308rib vahelduseks linnaka\u0308rast eemaldumist ja aega lihtsalt olemiseks! Ta\u0308iesti meigi- ja kleidivabalt. See on terve na\u0308dalavahetus lohvakates riietes, mo\u0303nusates pidz\u030caamades ning hommikumantlites!"}, {"text_idx": "#000025", "text": "See on na\u0308dalavahetus, kus ei pea end mitte millekski \u201eette valmistama\u201c, mis on u\u0308ldiselt SPA-le vo\u0303i linnapuhusele omane, mil \u201epool aega\u201c valmistud millekski \u2013 hommiku- ja o\u0303htuso\u0308o\u0308giks, va\u0308ljaminekuks, ujuma minekuks vo\u0303i pead liikuma u\u0308hest sihtpunktist teise \u2013 kogu aeg oled pidevas liikumises. Sel na\u0308dalavahetusel ei pea mitte kuhugi minema ja saab lihtsalt olla. See on puhkus, mille ma\u0308rkso\u0303naks on rahulikkus ja vabadus!"}, {"text_idx": "#000026", "text": "Saarde so\u0303ites saavad teiseja\u0308rguliseks nutiseadmed ja muud igapa\u0308evaelus muidu suure osa vo\u0303tvad meediumid. See on aeg, mil saab na\u0308ost na\u0308kku suhelda oluliste inimestega, ilma et kellelgi kiire on. See on kvaliteetaeg! Minipuhkus algab juba tegelikult autos kogu na\u0308dalavahetuse planeerimisega \u2013 saab va\u0308lja mo\u0303elda ilu- ja sauna protseduure, arutada selle u\u0308le, mida kokata ja niisama tu\u0308drukute juttu ajada. So\u0303it heas seltskonnaga ei tundu pikk, see on nagu va\u0308ike salareis, kus ollakse ta\u0308iesti omaette."}, {"text_idx": "#000027", "text": "Na\u0308dalavahetuse ma\u0308rkso\u0303nad on traditsiooniliselt saun, looduslikud iluprotseduurid, u\u0308heskoos kokkamine, metsas jalutamine, o\u0303ues grillimine, kamina ees vedelemine, lihtsalt olemine, lauama\u0308ngud, naistejutud jm spontaanne. Pikemalt ette planeerides on vo\u0303imalik nautida massaaz\u030ci ilma kuhugi minemata. Saab teha ta\u0308pselt seda, mis pa\u0308he tuleb. Aeg vo\u0303tab hoopis teise ta\u0308henduse, o\u0303igemini on see justkui ajatu olek."}, {"text_idx": "#000028", "text": "Ja saab ka ta\u0308iesti omaette olla, olla lihtalt oma toas, eralduda lugemisnurka vo\u0303i minna u\u0308ksi jalutama. Sel na\u0308dalavahetusel oled sa SINA ISE. Sa ei ole ema, abikaasa, kokk, koristaja, to\u0308o\u0308taja, u\u0308lemus jne. Oled vaid sina ja kellegi hea so\u0303ber. U\u0308mbritsev keskkond ja teadmine, et oled saare peal, annab kogu na\u0308dalavahetusele o\u0303ige hinguse. Lisaks mo\u0303nusalt kodune tunne, mis tuleneb o\u0303dusast atmosfa\u0308a\u0308rist."}, {"text_idx": "#000029", "text": "Ku\u0308si pakkumist ja ha\u0308id mo\u0303tteid info@paikese.ee"}, {"text_idx": "#000031", "text": "Kuidas u\u0308le elada pime aeg ja olla o\u0303nnelik"}, {"text_idx": "#000032", "text": "Taani on u\u0308ks o\u0303nnelikemaid riike maailmas, mis on kummaline u\u0308he va\u0308ikese riigi kohta, kus kliima on suurema osa aastast valdavalt sombune ja pilvine, talv on pigem lumevaene ja pa\u0308ike loojub juba enne nelja o\u0303htul. Tuleb tuttav ette?"}, {"text_idx": "#000033", "text": "Vastavalt riikide u\u0308ldist heaolu vo\u0303rdleva The World Happiness Report andmetel on Taani olnud aastaid ko\u0303ige o\u0303nnelikum riik maailmas, aastal 2015 ku\u0308ll kolmandal kohal. Eesti seevastu on o\u0303nnelikkuse raporti ja\u0308rgi 73. kohal."}, {"text_idx": "#000034", "text": "Seega, mis on selle heaolu taga? Tegelikult vo\u0303ib seda pidada ka regionaalseks na\u0308htuseks, kuna raporti kohaselt on Skandinaaviamaad (Norra, Soome ja Rootsi) esireas ja koos s\u030cveitsi, Islandi, Kanada ning Hollandiga ko\u0303ige o\u0303nnelikumad riigid maailmas. Kogu u\u0308ldise majandusliku heaolu ko\u0303rval aitab taanlasi pikka ja su\u0308nget talveaega u\u0308le elada kultuuriline kontseptsioon, mis on koondunud u\u0308he so\u0303na alla \u201ehygge\u201c. See on so\u0303na, mida pole lihtne ha\u0308a\u0308ldada ja veel raskem on seda to\u0303lkida. Tal ei olegi otsest vastet, kuid seda vo\u0303ib seostada ma\u0308rkso\u0303nadega \u201ehubasus\u201c, \u201ekoosolemine\u201c ja \u201eheaolu\u201c, mis tegelikult annab vaid ha\u0308guse definitsiooni selle sisust. Mis on siis o\u0303nnelike inimeste jaoks \u201ehygge\u201c?"}, {"text_idx": "#000035", "text": "Ku\u0308lmad ka\u0308ed ja soe su\u0308da"}, {"text_idx": "#000036", "text": "Kuna \u201ehygge\u201c haarab palju ta\u0308hendusi, siis pelgalt so\u0303na \u201ehubasus\u201c seda ei kata. Hubasus ho\u0303lmab rohkem fu\u0308u\u0308silist u\u0308mbrust (kampsun vo\u0303i soe voodi), kuid \u201ehygge\u201c na\u0308ol on rohkem tegemist inimeste koosolemisega ja suhtumisega elusse. See on kunst tekitada intiimsust \u2013 terviklik tunne koosolemisest, lo\u0303bust ja rahulolekust. Sisuliselt ta\u0308hendab see sooja atmosfa\u0308a\u0308ri loomist ning heade asjade nautimist elus koos heade inimestega. See on ku\u0308u\u0308nlavalguse soe kuma, so\u0303brad ja perekond."}, {"text_idx": "#000037", "text": "Taani talved on pikad ja pimedad ning taanlased on selle oskuslikult muutnud naudinguks. See on aeg, mil inimesed veedavad rohkem aega siseruumides, misto\u0303ttu on sel ajal suurem fookus kodusel meelelahutusel. \u201eHygge\u201c vo\u0303ib olla pere ja so\u0303brad u\u0308hiselt so\u0308o\u0308gilaua u\u0308mber ha\u0308maras valguses toitu nautimas vo\u0303i iseenda aeg raamatut lugedes. Kogu mo\u0303te on lo\u0303o\u0303gastuda ja tunda end vo\u0303imalikult koduselt, unustades mured. Ku\u0308lmal o\u0303htul kamina ees istumine, kodused kaneelisaiakesed, tee serveerituna erilistes no\u0303udes, koosolemine \u2013 see ko\u0303ik on \u201ehygge\u201c. Sealjuures moodustavad ku\u0308u\u0308nlad olulise osa, taanlased on hullud ku\u0308u\u0308nalde ja\u0308rgi ja kasutavad neid ko\u0303ikjal (kodus, to\u0308o\u0308l ja avalikes kohtades)."}, {"text_idx": "#000038", "text": "Hygge on taanlaste kultuuriline imerohi, mis aitab ku\u0308lmade talvede, u\u0308ksinduse ja stressi vastu."}, {"text_idx": "#000039", "text": "Vo\u0303ib-olla ongi \u201ehygge\u201c vo\u0303tmeku\u0308simus taanlaste o\u0303nnelikuks olemises. See on juurdunud taanlaste psu\u0308u\u0308hikasse. See ho\u0303lmab hubasusust, kuid see on eelko\u0303ige vaimne asi \u2013 see on suhtumine ellu. See on tunne, mis on eriti tugev jo\u0303ulude ajal \u2013 ku\u0308u\u0308nlad, toit, ajaveetmine koos perekonnaga. Kuid see ei ole ainult jo\u0303ulud, vaid aastaringselt levinud meelsus. See on sinu meelsus, sinu tuju, sinu suhtumine asjadesse. Hygge \u0301t vo\u0303ib na\u0308ha paljudes asjades ja situatsioonides."}, {"text_idx": "#000040", "text": "Pole ku\u0308ll teada, kui palju \u201ehygge\u201c mo\u0303jutab taanlaste o\u0303nnelikkust, kuid WHR raport toob va\u0308lja, et vaimne tervis ja sotsiaalne toetus mo\u0303jutavad rahvusvahelist heaolu. Vaimne tervis on suurim u\u0308ksik faktor, mis mo\u0303jutab o\u0303nnelikkust igas riigis, sh on stabiilne pereelu ja pu\u0308siv abielu ta\u0308htsad o\u0303nnelikuks olemises nii vanematel kui lastel."}, {"text_idx": "#000041", "text": "Kui \u201ehygge\u201c ongi taanlaste o\u0303nnelikkuse taga, nagu u\u0308tleb Taani ametlik turismileht, vo\u0303ib-olla saaks selle eksportida teistesse va\u0308hem o\u0303nnelikemaisse riikidesse? Selle vo\u0303iks vo\u0303tta u\u0308le igal pool. Mida kiiremaks meie elud muutuvad ja mida rohkem 24/7 me oleme rakkes, seda suurem on kalduvus liialdustele ja u\u0308lekoormusele (stressile). Vo\u0303tta aeg maha va\u0308ikeste asjade jaoks on va\u0308ga ta\u0308htis. Eestis on sarnaselt Taanile \u201ehygge\u201c jaoks va\u0308ga soodsad tingimused ja vo\u0303ibolla teeks see ka meid o\u0303nnelikemaks? See no\u0303uab vaid teistsugust suhtumist."}, {"text_idx": "#000042", "text": "Ko\u0303ik me vajame aega armsamaga kahekesi olemiseks, unustamaks argipa\u0308ev, et peatada aeg. Pa\u0308ikese puhkemaja on selleks loodud \u2013 romantiline, o\u0303dus ja to\u0303eliselt privaatne. Hea sisekliimaga luksuslik puhkemaja puhtas looduses ja vaikuses ootab teid. Siin lo\u0303o\u0303gastute ja laete end va\u0308rske positiivse energiaga. Kaminasoojus o\u0303dusas palkmajas, saunaprotseduurid kasevihaga ning ku\u0308mblustu\u0308nnis mo\u0303nulemine ta\u0308histaeva all loovad meeleolu, lo\u0303o\u0303gastavad keha ja vaimu ning toovad teid va\u0308lja to\u0308o\u0308- ja argimuredest."}, {"text_idx": "#000043", "text": "Pakume ka vo\u0303imalusi romantikalainet suurendada:"}, {"text_idx": "#000044", "text": "Saabumisel kaminatuli, laual ootamas pokaalid meelepa\u0308rase joogiga;"}, {"text_idx": "#000045", "text": "Pa\u0308evasel ajal matkake va\u0308rskes o\u0303hus ja avastage pa\u0308randkultuuri ja\u0308lgi ajaloolisel Kuusno\u0303mme poolsaarel. So\u0303itke jalgratastega mere a\u0308a\u0308rde ja tehke seal va\u0308ike piknik. Grillige, eriti mo\u0303nus su\u0308gis-talvisel ajal. Kokake u\u0308heskoos midagi erilist ja maitsvat, ma\u0308ngige lo\u0303busaid lauama\u0308nge ja nautige vaikust ning privaatsust."}, {"text_idx": "#000046", "text": "La\u0308heneme personaalselt ja oleme avatud koosto\u0308o\u0308ks, et Pa\u0308ikese puhkemajas veedetud aeg oleks to\u0303eliselt pa\u0308ikeseline. Ku\u0308si personaalset pakkumist!"}, {"text_idx": "#000047", "text": "U\u0308llata kallimat personaalse kinkekaardiga ja unustamatute hetkedega \u2013 ideaalne koosolemise aastapa\u0308evaks ja su\u0308nnipa\u0308evaks. See on ideaalne kingitus ko\u0303igile (heale so\u0303brale, vanematele, pulmadeks, emadepa\u0308evaks, isadepa\u0308evaks, jo\u0303uludeks), sest meis ko\u0303igis on peidus va\u0308ike romantik. Ko\u0303ige parem kingitus tuleb aga ootamatult ja ei vaja ta\u0308htpa\u0308eva, vaid lihtsalt meeles pidamist ja soovi veeta aega koos \u2013 kvaliteetaega."}, {"text_idx": "#000048", "text": "*Sobib ka kuni 3-le paarile, et veeta u\u0308heskoos lo\u0303o\u0303gastav ja positiivset energiat andev puhkus."}, {"text_idx": "#000049", "text": "Soovime, et saaksite nautida ehedalt romantilisi ja pa\u0308ikeselisi hetki."}, {"text_idx": "#000050", "text": "Romantiline puhkus o\u0303dusas, privaatses ja stiilses Pa\u0308ikese puhkemajas pakub lo\u0303o\u0303gastust ja laeb energiaga. Siin peatub aeg ja ununevad argimured. Pimedad o\u0303htud, ku\u0308lm va\u0308liso\u0303hk ja toasoojus loovad juba iseenesest romantilise meeleolu, mida ta\u0308iustavad kaminasoojus ja saunaleil. Pa\u0308ikese puhkemaja ja selle u\u0308mbrus pakub vo\u0303imalust nautida imeilusat su\u0308gis-talvist aega eemal linnaka\u0308rast ja argimuredest, privaatselt keset ilusat looduskeskkonda. Mo\u0303ned ideed teile:"}, {"text_idx": "#000051", "text": "matk mereni (ca 2,5 km) jalgsi vo\u0303i pikem so\u0303it jalgratastega Ka\u0308kisilma (koha peal 2 jalgratast);\nmere a\u0308a\u0308res piknik (vo\u0303tke kaasas soe jook ja midagi maitsvat);\ngrillige, eriti mo\u0303nus kui va\u0308ljas on ku\u0308lm;\npeale matka kuum saun ja korralik leil, tehke endale kadakaviht;\nla\u0308a\u0308ne-saarlased so\u0308o\u0308vad peale sauna pannileiba. Pannileiba ku\u0308psetatakse ainult La\u0308a\u0308ne-Saaremaal ja see on midagi to\u0303eliselt traditsioonilist. Anna meile teada kui seda soovid \ud83d\ude09\nu\u0308heskoos kokkamine on kvaliteetaeg, valmistage midagi maitsvat;\npeamine on aga lihtsalt olla ja nautida."}, {"text_idx": "#000052", "text": "Vaata meie romantilise puhkemaja kirjeldust ja lisateenuseid romantikapakett. Vo\u0303ta julgesti u\u0308hendust."}, {"text_idx": "#000053", "text": "Romantiline puhkus Saaremaal Eesti pa\u0308ikesepaisteliseimas ja la\u0308a\u0308nepoolseimas kohas \u2013 ajalooho\u0303ngulisel Kuusno\u0303mme poolsaarel. See on ideaalne koht po\u0303genemiseks argipa\u0308evast, lo\u0303o\u0303gastumiseks ja inspiratsiooni ammutamiseks."}, {"text_idx": "#000054", "text": "U\u0308le pika aja esimesel vihmasel hommikul vo\u0303is puhkemaja aknast vaadelda heinapo\u0303llul askeldavat metssiga. O\u0303itsevad ka\u0308palised (juba 23. juunil algab orhideefestival) ning o\u0303htu saabudes vo\u0303ib Vesiku oja juures tunda kuslapuu imelist lo\u0303hna."}, {"text_idx": "#000055", "text": "13 . juunil avati Mo\u0303isaku\u0308las Lubjakivi teemapark (ca 7 km puhkemajast Lu\u0308manda poole), mis sisaldab endast 1,8 km pikkust matkarada la\u0308bides erinevaid lubjakiviahjusid. Soovitame kindlasti ku\u0308lastada."}, {"text_idx": "#000056", "text": "On the first picture you ca see a busy boar in the meadow just in front of the holiday home. Lime Theme Park has been opened in Mo\u0303isaku\u0308la village about 7 km from the holiday home (on the way to Lu\u0308manda village). Orchides are in bloom and on the 23. June second Orchid Festival will take place in Loona manor (just 4 km from holiday house)."}, {"text_idx": "#000057", "text": "Kevad on aasta ilusaim aeg! Pa\u0308evad la\u0308hevad u\u0308ha pikemaks ja ilm aina soojemaks. O\u0303hus on igal sammul tunda a\u0308revust \u2013 linnulaul, putukate sumin, liblikad, loodus ta\u0308rkab ko\u0303ikjal \u2013 metsaalune on sinine. Saaremaa on a\u0308rganud talveunest -siin on nii palju teha ja na\u0308ha vo\u0303i lihtsalt olla ja nautida."}, {"text_idx": "#000058", "text": "Days are getting longer and longer and the weather gets warmer. You can feel the spring everywhere. There is so much to do here in Saarema island or just be and enjoy the day. It \u0301s the best and most beutiful time of the year."}, {"text_idx": "#000059", "text": "Valmis Pa\u0308ikese puhkemaja pa\u0308ris enda koduleheku\u0308lg. Ta\u0308iendame seda jooksvalt info ja piltidega."}, {"text_idx": "#000060", "text": "Loodus suurendab heaolu ja va\u0308hendab stressi\nMajas ainult tu\u0308drukud \u2013 meigita ja kleidita!\nKuidas u\u0308le elada pime aeg ja olla o\u0303nnelik"}]